།ནང་གི་དངོས་གྲུབ་ཕྱི་རུ་ཡལ་མ་འཛུད། །ཤར་ཕྱོགས་ཕྱི་མཚམས་བསྲུང་བའི་
འཕྲིན་ལས་མཛོད། །བསྭོ་ཨོཾ་དྲུང་མུ་ཝེར་རོ་དྲི་ཟ་ཤག་དུལ་ནན། ཞེས་གསེར་སྐྱེམས་
འབུལ་ལོ། །ཨ༔ ཡེ་ཤེས་ལྔ་ལྡན་འོག་མིན་བདེ་བ་ཆེ། །དབྱིངས་ཤེས་དབྱེར་མེད་
ལས་གྲུབ་དཀྱིལ་འཁོར་གྱིས། །བྱང་ཕྱོགས་གསེར་འོད་འབར་བའི་སྒོ་སྲུང་
རྒྱལ། །རྒྱལ་ཚབ་ཀུན་བཟང་བླ་མའི་ཕྲིན་ལས་པོ། །རྣམ་སྲས་སེར་པོ་འཁོར་ལོ་དབང་
གི་རྒྱལ། །ཕྱག་རྒྱ་འཁོར་ལོ་དབང་བསྒྱུར་སྤྲུལ་པའི་རྗེ། །བཙུན་མོ་སྲས་དང་བློན་
འཁོར་སྡེ་ཚོགས་བཅས། །དེ་རིང་གསེར་སྐྱེམས་གཉེན་པོ་འདི་བཞེས་ལ། །བླ་མེད་
བྱང་ཆུབ་བསྒྲུབ་པའི་གནས་འདི་རུ། །གནོད་སྦྱིན་ལས་གྱུར་སྣང་སྲིད་དབང་ལ་
ཐོབ། །ཕྱི་ཡི་བར་ཆོད་ནང་དུ་མ་གཏོང་ལ། །ནང་གི་དངོས་གྲུབ་ཕྱི་རུ་ཡལ་མ་
འཛུད། །བྱང་ཕྱོགས་ཕྱི་མཚམས་བསྲུང་བའི་འཕྲིན་ལས་མཛོད། །བསྭོ་ཨོཾ་ཙཀྲ་ཝེར་
རོ་གནོད་སྦྱིན་ཤག་དུལ་ནན། ཞེས་གསེར་སྐྱེམས་འབུལ་ལོ། །ཨ༔ ཡེ་ཤེས་ལྔ་ལྡན་
འོག་མིན་བདེ་བ་ཆེ། །དབྱིངས་ཤེས་དབྱེར་མེད་ལས་གྲུབ་དཀྱིལ་འཁོར་གྱིས། །ནུབ་
ཕྱོགས་ར་ག་འབར་བའི་སྒོ་སྲུང་རྒྱལ། །རྒྱལ་ཚབ་ཀུན་བཟང་བླ་མའི་ཕྲིན་ལས་
པོ། །སྤྱན་བཟང་དམར་པོ་པད་མ་དབང་གི་རྒྱལ། །ཕྱག་རྒྱ་པད་མ་དབང་བསྒྱུར་སྤྲུལ་
པའི་རྗེ། །བཙུན་མོ་སྲས་དང་བློན་འཁོར་སྡེ་ཚོགས་བཅས། །དེ་རིང་གསེར་སྐྱེམས་
གཉེན་པོ་འདི་བཞེས་ལ། །བླ་མེད་བྱང་ཆུབ་སྒྲུབ་པའི་གནས་འདི་རུ། །ཀླུ་དབང་ལས་
གྱུར་སྣང་སྲིད་དབང་ལ་ཐོབ། །ཕྱི་ཡི་བར་ཆོད་ནང་དུ་མ་གཏོང་ལ། །ནང་གི་དངོས་
གྲུབ་ཕྱི་རུ་ཡལ་མ་འཛུད། །ནུབ་ཕྱོགས་ཕྱི་མཚམས་སྲུང་བའི་ཕྲིན་ལས་མཛོད། །བསྭོ་
ཨོཾ་པད་མ་ཝེར་རོ་ཀླུ་དབང་ཤག་དུལ་ནན། ཞེས་གསེར་སྐྱེམས་འབུལ་ལོ། །ཨ༔ ཡེ་
75

བོན་དང་ཞང་ཞུང་ཤེས་རིག་དཔེ་ཚོགས།
ཤེས་ལྔ་ལྡན་འོག་མིན་བདེ་བ་ཆེ། །དབྱིངས་ཤེས་དབྱེར་མེད་ལས་གྲུབ་དཀྱིལ་འཁོར་
གྱིས། །ལྷོ་ཕྱོགས་གཡུ་འོད་འབར་བའི་སྒོ་སྲུང་རྒྱལ། །རྒྱལ་ཚབ་ཀུན་བཟང་བླ་མའི་
ཕྲིན་ལས་པོ། །བོན་འཕགས་སྔོན་པོ་རིན་ཆེན་དབང་གི་རྒྱལ། །ཕྱག་རྒྱ་རིན་ཆེན་
དབང་བསྒྱུར་སྤྲུལ་པ་སྟོན། །བཙུན་མོ་སྲས་དང་བློན་འཁོར་སྡེ་ཚོགས་བཅས། །དེ
རིང་གསེར་སྐྱེམས་གཉེན་པོ་འདི་བཞེས་ལ། །བླ་མེད་བྱང་ཆུབ་སྒྲུབ་པའི་གནས་འདི་
རུ། །གཤིན་རྗེ་ལས་གྱུར་སྣང་སྲིད་དབང་ལ་ཐོབ། །ཕྱི་ཡི་བར་ཆོད་ནང་དུ་མ་གཏོང་
ལ། །ནང་གི་དངོས་གྲུབ་ཕྱི་རུ་ཡལ་མ་འཛུད། །ལྷོ་ཕྱོགས་ཕྱི་མཚམས་སྲུང་བའི་འཕྲིན་
ལས་མཛོད། །བསྭོ་ཨོཾ་རད་ཎ་ཝེར་རོ་གཤིན་རྗེ་ཤག་དུལ་ནན། ཞེས་གསེར་སྐྱེམས་
མཆོད་ལ་བཀའ་བསྒོ་བ་ནི། བསྭོ་ཨོཾ་དྲུང་མུ་ཙཀྲ་པདྨ་རད་ཎ་ཝེར་རོ་ཡ་ཧཱུཾ་
ཕཊཿ ཞེས་ལན་བཞི་བརྗོད་ལ་བཀའ་བསྒོའོ། །༧དེ་ཡང་དཀྱིལ་འཁོར་བརྩེགས་པ་ལ་
ཏིང་འཛིན་ནི། རང་ཉིད་སྟོང་པ་དེ་བཞིན་ཉིད་ཀྱི་ངང་ནས། ཨ་ཡཾ་རཾ་མཾ་ཁཾ་བྲུ་དང་
དྲུག་འཕྲོས་པའི། མདུན་གྱི་ས་གཞི་ཡངས་ཤིང་རྒྱ་ཆེ་བ་སྟོང་གསུམ་དང་མཉམ་པའི་
སྟེང་དུ་ཡང་། ཨ་ལས་ནམ་མཁའ་སྟོང་པའི་དཀྱིལ་འཁོར། ཡཾ་ལས་རླུང་རི་ནག་པོ་རྡོ་
རྗེ་རྒྱ་གྲམ་གྱི་དཀྱིལ་འཁོར། རཾ་ལས་མེ་རི་དམར་པོ་པད་མ་རང་གསལ་གྱི་དཀྱིལ་
འཁོར། མཾ་ལས་ཆུ་རི་སྔོན་པོ་རིན་ཆེན་ལྔ་བསྐོར་གྱི་དཀྱིལ་འཁོར། ཁཾ་ལས་ས་རི་
སེར་པོ་མི་འགྱུར་གཡུང་དྲུང་གི་དཀྱིལ་འཁོར། Ś་ལས་རིན་པོ་ཆེ་སྣ་ཚོགས་ལས་
གྲུབ་པའི་ལྷ་ཡི་ཕོ་བྲང་ཆེན་པོ་དངོས་སུ་གསལ་བར་བསམ་ལ། ཚིག་བཤད་
ཨ༔ དབྱིངས་ཀྱི་དཀྱིལ་འཁོར་མ་བཅོས་ལྷུན་གྲུབ་ལ། །དེ་ལ་བཅོས་ཤིང་བསྒྱུར་
ལྟ་མི་འཚལ་ཏེ། །བདག་སོགས་སྒྲིབ་སྦྱང་ཚོགས་རྫོགས་བྱིན་རློབས་ཕྱིར། །དབྱིངས་
ལྟར་དོག་འདིར་འབྱུང་བ་རིམ་པ་ཡི། །སྐྱབས་གནས་བླ་མའི་དཀྱིལ་འཁོར་བརྩེག་
པར་བྱ། །མ་བཅོས་རང་བྱུང་ཕོ་བྲང་གྲུབ་གྱུར་ཅིག །ཨ་ཡཾ་རཾ་མཾ་ཁཾ་བྃ་འདུ། ཞེས་གྲུ་
76

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གསུམ་པ།
བཞི་དཔངས་ལ་ཁྲུ་གང་ཞེང་ལ་མདའ་གང་ཚད་དུ་བརྩེགས་ལ། སྨན་དང་སྤོས་ཆུའི་
གཙང་མཛེས་ཡིད་འོང་ཆག་ཆག་གདབ་ལ། ཚིག་བཤད་ནི། ཨ༔ དབྱིངས་ཀྱི་
དཀྱིལ་འཁོར་རང་བཞིན་རྣམ་དག་ལ། །འབྱུང་བ་ཆུ་ཡི་ཆག་ཆག་མི་འཚལ་ཏེ། །མ་
དག་ས་རྡུལ་འབྱུང་བ་ཆ་སྙོམས་ཕྱིར། །བརྒྱད་ལྡན་ཆུ་བོ་སུམ་བརྒྱའི་སྨན་སྦྱར་
འདིས། །འབྱུང་བའི་དཀྱིལ་འཁོར་ཆག་ཆག་འདི་གདབ་པས། །རྣམ་དག་དབྱིངས་
ལྟར་དཀྱིལ་འཁོར་གསལ་གྱུར་ཅིག །ཨོཾ་ཤུདྷོ་ཀུ་ཤུདྡྷེ་ས་ལེ་སང་ངེ་ཡེ་སྭཱཧཱ། ཞེས་
གདབ་བོ། །དེ་ཡང་ཐིག་ཆེན་གདབ་པའི་ཚིག་བཤད་ནི། ཨ༔ དབྱིངས་ཀྱི་དཀྱིལ་
འཁོར་ཡེ་ནས་བདལ་པ་ལ། །ཐབས་ཆེན་ལས་ཀྱི་ཐིག་གདབ་མི་འཚལ་ཏེ། །དབྱིངས་
ཀྱི་དཀྱིལ་འཁོར་མ་རྟོགས་དཔེར་བསྟན་ཕྱིར། །ཐབས་དང་ཤེས་རབ་ཐིག་གདབ་
པས། །སྐྱབས་གནས་བླ་མའི་དཀྱིལ་འཁོར་འདིར་ཁྱབ་ཤོག །ཨ་དཀར་སངས་
གསལ༑ འདུ། ཞེས་དཀྱིལ་འཁོར་ལྷ་གདན་གྱི་རིམ་པ་ནི། མུན་པའི་མདངས་བཞིན་
གཞི་མ་ནག་པོ་བྱ། དཀར་སེར་དམར་ལྗང་མཐིང་མདངས་ལ་སོགས་པ་ས་ཚོན་ལྔ་
དང་། ཐིག་ཐག་ལ་སོགས་ཚང་བར་བྱས་ལ། དང་པོ་ཐིག་ཆ་དཀར་པོ་སྦྱོར་ལ་མཐའི་
ཐིག་བཞི་གདབ། དེ་བཞིན་དཀར་པོ་སྦྱར་ལ་ཚངས་པའི་ཐིག་བཞི་གདབ། དེ་བཞིན་
ཟངས་ལྕགས་མུན་པའི་ཐིག་གསུམ་བསྐོར་ཐིག་གདབ། དེ་བཞིན་ཐིག་ཆ་དམར་པོ་
སྦྱོར་ལ་ཕྱོགས་བཞིའི་ཟླ་གམ་འགྲུས་ཐིག་གདབ། འགྲུས་ཀྱི་རྒྱ་གྲམ་སོ་ནས་ཕོ་བྲང་
དབུས་ཐིག་གདབ་པར་བྱའོ། །དེ་བཞིན་ཚངས་ཐིག་གཡས་གཡོན་སོ་ནས་སྒོ་དང་
གདུང་མའི་ཐིག་བཞི་གདབ་པར་བྱའོ། །དེ་རྣམས་སོར་རེ་སྐྱོར་དུ་གདབ་པར་བྱ། དེ་
ཡང་འབྱུང་ལྔའི་རྨང་གཞི་དང་། འདོད་ཡོན་སྣམ་བུ་དང་ཡ་གད་ཟ་ར་ཚགས་དང་
དར་བུ་ཁད་སོགས་ཀུན་ཏུ་ཆ་སྙོམས་སུ་གདབ་པར་བྱའོ། །ཞེས་སོ། །དེ་ཡང་ས་ཚོན་
བགྱིས་པའི་ཚིག་བཤད་ནི། ཨ༔ དབྱིངས་ཀྱི་དཀྱིལ་འཁོར་མ་བྲིས་རང་རྫོགས་
77

བོན་དང་ཞང་ཞུང་ཤེས་རིག་དཔེ་ཚོགས།
ལ། །མཚན་མའི་རྡུལ་ཚོན་འདི་གདབ་མི་འཚལ་ཏེ། །དབྱིངས་ཀྱི་དཀྱིལ་འཁོར་མ་
རྟོགས་སེམས་ཅན་ལ། །ཐུགས་རྗེས་དབྱིངས་ནས་བྱིན་གྱིས་རློབས་པའི་ཕྱིར། །ས་
ཚོན་ལྔ་ཡིས་དཀྱིལ་འཁོར་འདི་བྲིས་པའི། །སྐྱབས་གནས་བླ་མའི་དཀྱིལ་འཁོར་
གཞལ་ཡས་ཁང་། །དབྱིངས་ལྟར་མ་བྲིས་རང་རྫོགས་མངོན་གསལ་ཤོག །ཨ་དཀར་ས་
ལེ་གསལ་ཨ། ཞེས་ཚོན་གྱི་བཀྱེ་ལུགས་རིམ་པ་ནི། ཕོ་བྲང་དབུས་ཀྱི་ལྟེ་བ་གསེར་
མདངས་འདབ་བཅུ་འོད་ལྔས་བསྐོར། གཡུ་ཡི་གདུང་བཞི་སྔོ་ལ་མཚལ་གྱི་པ་ཏྲ་
བྲིས། ཕོ་བྲང་གླིང་བརྒྱད་ཁ་དོག་གསེར་མདངས་འདབ་བཅུ་སེར། ཕྱི་རིམ་འོད་ཟེར་
ལྔ་ཡིས་བསྐོར་བར་བྱས། མཚམས་མཚམས་ཤིང་ལོ་པ་ཏྲ་རིན་ཆེན་མཛེས་པས་
བཀང་། ཁ་དོག་སེར་པོའི་རྒྱན་ཚོན་རིག་པས་དཔྱད། དེ་རྒྱབ་འབྱུང་བརྩེགས་རིན
ཆེན། གསེར་གྱི་ཀ་བ་སྒོ་བཞི་རྒྱན་དང་ཆས་པར་བྱས། འདོད་ཡོན་དམར་ལ་མཆོད་
པ་སྣ་ཚོགས་བྲིས། ཡ་གད་སྔོ་ལ་ཟར་ཚགས་ནག དར་དཔྱང་དཀར་ལ་རྟ་བབས་
དཀར་ལྗང་དམར་དང་སྔོ་དང༌། མཆོད་རྟེན་དཀར་ལ་བྲེ་པྲོག་དམར། འཁོར་ལོ་སེར་
ལ་བྱ་རུ་ཆར་ཁེབས་སྤྱི་མཐུན་ལྟར། ཟླ་གམ་ཁ་དོག་ཕྱོགས་དང་མཐུན། ཟངས་ལྕགས་
མུན་པའི་སྒོ་ཞེས་བྲིས། དེ་ཡང་ས་བོན་བཀོད་པ་ལ། ཕོ་བྲང་དབུས་སུ་ཨ་དཀར་
པོ། ཨོྃ་དམར་པོ། ཧཱུཾ་མཐིང་ཁ། གཡས་སུ་རཾ་སེར་པོ། གཡོན་དུ་ཛ་ལྗང་ཁུ་དང་ལྔ་
བཀོད། ཕོ་བྲང་གཡས་སུ་ཨ་དཀར་པོ། ཕོ་བྲང་རྒྱབ་ཏུ་ཨོཾ་ཁ་དོག་ལྔ་ལྡན། ཕོ་བྲང་
གཡོན་དུ་ཨོཾ་གསེར་མདོག ཕོ་བྲང་མདུན་དུ་ཧཱུྃ་མཐིང་འབྲང་། ཕོ་བྲང་གཡས་
མདུན་དུ་ཧཱུཾ་སྔོན་པོ། ཕོ་བྲང་གཡོན་མདུན་དུ་རཾ་དཀར་པོ། ཕོ་བྲང་གཡས་རྒྱབ་ཏུ་ཧ་
དམར་པོ། ཕོ་བྲང་གཡོན་རྒྱབ་ཏུ་ཧྲི་དམར་པོ། ཤར་སྒོ་རུ་མ་སྔོན་པོ་དང་ཝེར་དཀར་
པོ། བྱང་སྒོ་རུ་གེ་ནག་པོ་དང་ཝེར་སེར་པོ། ནུབ་སྒོ་རུ་ཙ་དམར་པོ་དང་ཝེར་དམར་
པོ། ལྷོ་སྒོ་རུ་ཝེར་ནག་པོ་དང་བཱེ་སྔོན་པོ་སོགས་བཀོད་དོ། །ཞེས་ལྷ་གདན་དཀྱིལ་
78

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གསུམ་པ།
འཁོར་གྱི་རིམ་པའོ། །༧དེ་ཡང་བུམ་པ་བཀོད་པ་ལ་རིན་པོ་ཆེའི་བུམ་པ་མཚན་ཉིད་ལྔ་
ལྡན་ལ། ཕྱི་རུ་ཆ་ལུགས་ལྔ་དང་ལྡན་པ། ནང་དུ་ཡོན་ཏན་ལྔ་དང་ལྡན་པ་ཞེས་བྱ་
བ། ཕྱི་རུ་ཁ་རྒྱན་མགུལ་ཆིངས་གཟུངས་ཐག་མན་འཇིལ་དང་ལྡན་པ། ༧ནང་དུ་ཆུ་
ལྔ་ཆར་ཆུ་གངས་ཆུ་གཡའ་ཆུ་འཁྱིལ་ཆུ་འབབ་པའི་ཆུ་དང་ལྔའོ། །༧འོ་མ་ལྔ་ནི། བ་
དཀར་འབྲི་དཀར་ལུག་དཀར་ར་དཀར་མཛོ་དཀར་དང་ལྔའོ། །༧སྨན་ལྔ་ནི་ཨ་རུ་ཛཱ་
ཏི་ག་པུར་ལི་ཤི་གུར་གུམ་དང་ལྔའོ། །༧སྤོས་ལྔ་ནི་རྒྱ་སྤོས་སྤང་སྤོས་བྲག་ཞུན་ཙནྡན་
ཨ་ཀ་རུ་དང་ལྔའོ། །༧འབྲུ་ལྔ་ནི། ནས་འབྲས་གྲོ་དང་སོ་བ་ཏིལ་དཀར་དང་
ལྔའོ། །༧སྙིང་པོ་ལྔ་ནི་ལན་ཚ་བུ་རམ་སྦྲང་རྩི་འབྲི་མར་ཏིལ་མར་དང་ལྔའོ། །༧རིན་
ཆེན་ལྔ་ནི་གསེར་དངུལ་ཟངས་ལྕགས་གཡུ་དང་ལྔའོ། །༧དྲག་རྫས་ལྔ་ནི་མཚེ་ཉུངས་
སྐེ་ཙེ་ཤང་ཙེ་ལྕགས་ཕྱེ་དང་ལྔའོ། །བུམ་རྫས་བཞི་བཅུ་སྦྱར་བའོ། །དེ་ཡང་དང་པོ་
བུམ་པ་ལ་ཁྲུས་བསང་བྱེད་པ་ནི། ཨ༔ བག་ཆགས་དག་བྱེད་གཙང་མའི་ཁྲུས་ཆབ་
འདི། །སུམ་བརྒྱ་དྲུག་ཅུའི་སྦྱར་སྤོས་དྲི་བཟང་གིས། །རིན་ཆེན་བཀྲ་ཤིས་བུམ་པ་ཁྲུས་
ཤིང་བསང་། །ཉེས་སྐྱོན་ཀུན་སངས་ཡིད་འོང་བཀྲ་ཤིས་གྱུར། །ཨཾ་ཤུདྷོ་སངས་སལ་
བུན་ནེ་ཐིམ་ཐིམ་ཡེ་སྭཱཧཱ། ཞེས་ཁྲུས་ཤིང་བསང་ངོ་། །དེ་ཡང་བུམ་བཅུད་བཙལ་བ་
ནི། སྐྱབས་གནས་ཀུན་གྱི་རྩ་སྔགས་བརྒྱ་རྩའམ་ལན་བདུན་གང་རུང་བཟླས་
ལ། རང་རང་བུམ་རྫས་ལ་སྔགས་ལ་བླུགས་ཚིག་བཤད་ནི། ཨ༔ རིན་ཆེན་བུམ་པ་ལྷ་
ཡི་གཞལ་ཡས་འདིར། །ཆུ་ལྔ་དག་བྱེད་བླ་མའི་བྱིན་རླབས་དངོས། །འོ་མ་ལྔ་སྦྱོར་
སངས་རྒྱས་སྐུ་དངོས་སྣང༌། །སྨན་ལྔ་དུག་འཇོམས་གཡུང་དྲུང་བོན་གྱི་བཅུད། །སྤོས་
ལྔ་དྲི་ལྡན་སེམས་དཔའ་རྒྱ་མཚོ་དངོས། །འབྲུ་ལྔ་བཅུད་ལྡན་ཡི་དམ་མངོན་པར་
སྣང་། །སྙིང་པོ་ལྔ་ནི་རིག་འཛིན་མཁའ་འགྲོ་ཉིད། །རིན་ཆེན་སྣ་ལྔ་དཔའ་བོ་དཔའ་
མོའི་མཆོག །མཚེ་ཉུངས་དྲག་རྫས་བོན་སྐྱོང་སྲུང་མའི་ཚོགས། །རིན་ཆེན་བཀྲ་ཤིས་
79

བོན་དང་ཞང་ཞུང་ཤེས་རིག་དཔེ་ཚོགས།
བུམ་པའི་བཅུད་དུ་སྩལ། །ཨོཾ་གཡུ་འབྲང་བདུད་རྩི་རད་ཎ་གྷ་ཊ་Ś་འདུ། ཞེས་
སོ། །དེ་ཡང་བུམ་པ་དཀྱིལ་འཁོར་རྒྱན་དུ་བཀོད་པ་ནི། ཨ༔ བུམ་པ་ཡེ་ཤེས་ལྔ་ལྡན་
འོག་མིན་ཞིང་། །ནང་བཅུད་སྐྱབས་གནས་རྒྱ་མཚོ་མངོན་པར་སྣང་། །ཁ་རྒྱན་ལྟ་བ་
རྩེ་མོ་བྱུང་རྒྱལ་ཕུད། །མགུལ་ཆིངས་གཅིག་ཤེས་ཀུན་གྲོལ་མངོན་པར་
ཆུབ། །གཟུངས་ཐག་ཉེ་ལམ་ཆིག་ཆོད་ཐུགས་རྗེའི་ཞགས། །མན་འཇིལ་ཐེག་པ་རིམ་
དགུ་མི་འཇིགས་ཁྲི། །དཀྱིལ་འཁོར་ལྷ་ཡི་རྟེན་དུ་བཞུགས་སུ་གསོལ། །ཨོཾ་གྷ་ཌ་རད་
ཎ་ཏི་ཊ་ཏི་ཊ་ལྷན། ཞེས་བཀོད་ལ། དེ་ཡང་རྒྱན་རྫས་བཀོད་པ་ལ། དཀྱིལ་འཁོར་གྱི་
དབུས་སུ་གསེར་གྱི་ཆག་ཤིང་དང་། གཡས་སུ་ཧོས་རུ་གཡོན་དུ་གཞི་སྐུར་དང་། རྒྱབ་
ཏུ་གླེགས་བམ་མདུན་དུ་རིན་ཆེན་ཕྲེང་བ། མཚམས་བཞི་ནོར་བུ་བཞི་དང་། གཞན་
ཡང་རིན་ཆེན་མཎྜལ་ཞལ་ཟས་མར་མེ་སོགས་མཆོད་པ་གྲངས་མང་བཀོད་
ལ། ཨ༔ སྐྱབས་གནས་ལྷ་ཚོགས་བརྡ་མཚོན་རིགས་ཀྱི་རྟགས། །གསེར་གྱི་ཆག་ཤིང
ཧོས་རུ་བསིལ་བ་དང༌། །བཀའ་ཡི་གླེགས་བམ་གཞི་སྐུར་བཅུད་ལྡན་དང་། །རིན་
ཆེན་ཕྲེང་བ་ཡིད་བཞིན་ནོར་བུ་དང༌། །རིན་ཆེན་མཎྜལ་ཞལ་ཟས་རོ་བརྒྱ་
སོགས། །དཀྱིལ་འཁོར་ལྷ་ཡི་རྒྱན་དུ་མངའ་གསོལ་ཞིང་། །སྐྱབས་གནས་རྒྱ་མཚོའི་
རྟེན་དུ་བཞུགས་སུ་གསོལ། །ཨ་ཨོྃ་ཧཱུཾ་རཾ་ཛ༔ ཅི་པར་རད་ཎ་མུ་ཡང་ཧ་ར་བྲུ་བྲཱི་
འདུ། ཞེས་བཀོད་ལ་དར་ཡོལ་དབུབ་ཅིང་རྒྱན་དང་ལྡན་པར་བྱའོ། །ཞེས་སོ། །རྩ་
སྒྲུབ་ལས་ཆོག་ཁ་ཚར་ལས། རྒྱན་བཀོད་ལས་རིམ་དྲུག་པ་འདི་ཡང་། རྒྱུད་གཞན་
ལྟར་མཐུན་ཕྱིར། སྤྲང་འཁྱམས་གྲུབ་མིང་འབོད་པས། ལྕགས་ཁྱི་དཔྱིད་ཟླ་ར་བའི་
ཡར་ཚེས་དགེ་བའི་ཉིན་པར། དཔལ་ཡ་ངལ་གདན་ས་ཕུན་གླིང་དུ་སྨྲས་པ་འདིས་
ཀྱང་། བསྟན་འགྲོའི་དཔལ་དུ་བཀྲ་ཤིས་སུ་གྱུར་ཅིག དགེའོ